**Bendik Rugaas** (født 31. desember 1942 i Kirkenes) er en norsk bibliotekar, statstjenestemann og politiker (Ap). Han var Norges første nasjonalbibliotekar 1994–2002, og «spilte en sentral rolle i norsk bibliotekvesen gjennom de siste 25 år av 1900-tallet». Han var planleggings- og samordningsminister i Thorbjørn Jaglands regjering 1996–1997.

Karriere
--------

Han tok examen artium ved Kirkenes høyere allmennskole i 1961, matematisk-naturvitenskapelig embedseksamen med hovedfag i pedagogikk ved Universitetet i Oslo i 1967 og eksamen ved Statens bibliotekhøgskole i 1971. Han var lektor ved Statens lærerskole i forming i Blaker 1967–1968, informasjonskonsulent i Rikstrygdeverket 1968–1969, deretter lektor ved Statens bibliotekhøgskole, hvor han var rektor 1974–1981, det første halvannet året som konstituert i stillingen. Rugaas var overbibliotekar ved Universitetsbiblioteket i Oslo (riksbibliotekar) 1987–1994 og nasjonalbibliotekar 1994–2002 (permisjon 1996–1997).

Etter Terje Rød-Larsens korte tid som statsråd ble Rugaas overraskende utnevnt til ny statsråd i Planleggingsdepartementet den 29. november 1996. Departementet het Planleggings- og samordningsdepartementet fra 1. januar 1997, og Rugaas gikk av sammen med resten av regjeringen den 17. oktober 1997. Rugaas' fremste oppgave som statsråd var knyttet til prosjektet «Det norske hus», men dette kom det samlet sett lite ut av. Rugaas har selv uttalt at dette i hovedsak skyldtes knapphet på tid, da regjeringen måtte gå av da Rugaas hadde samlet personene han trengte.

Han var Europarådets generaldirektør for utdanning, kultur, kulturminner, ungdom og sport i Strasbourg 2001–2004. Han var ambassaderåd ved Norges ambassade i Washington 2004–2006, og hadde blant annet ansvaret for hundreårsmarkeringen av Norge som selvstendig nasjon i 2005. Før han ble pensjonist, var han seniorrådgiver i Kulturdepartementet.

Referanser
----------

1. ↑   Merkedager : fødselsdager, stiftelsesdatoer, begivenheter, urn.nb.no[Hentet fra Wikidata]
2. 1 2 3  «Bendik Rugaas». Norsk biografisk leksikon.
3. ↑  «Folkevalde i skammekroken». Dag og Tid. 12. desember 1996.
4. ↑  «Skandale-statsrådene». Nettavisen. 16. februar 2008. Arkivert fra originalen 15. april 2009. Besøkt 4. mai 2010.
5. 1 2  «Fra skjeggete minister til striglet ambassaderåd». Dagsavisen. 19. september 2005. [*død lenke*]

Eksterne lenker
---------------

* (en) Bendik Rugaas på Internet Movie Database Rediger på Wikidata
* (no) Bendik Rugaas hos Stortinget Rediger på Wikidata

* (no) Bendik Rugaas hos Norsk senter for forskningsdata politikerarkiv (nedlagt) Rediger på Wikidata

 Wikiquote: Bendik Rugaas – sitater

| * v
* d
* r
Norges administrasjons-, planleggings-, moderniserings- og fornyingsministre |
| --- |
| 
* Kristin Clemet (1989–1990)
* Tove Strand Gerhardsen (1990–1992)
* Oddny Aleksandersen (1992–1993)
* Nils Totland (1993–1996)
* Terje Rød-Larsen (1996)
* Bendik Rugaas (1996–1997)
* Eldbjørg Løwer (1997–1999)
* Laila Dåvøy (1999–2000)
* Jørgen Kosmo (2000–2001)
* Victor Norman (2001–2004)
* Morten Andreas Meyer (2004–2005)
* Heidi Grande Røys (2005–2009)
* Rigmor Aasrud (2009–2013)

 |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** BIBSYS **·** Stortinget **·** VIAF **·** GND **·** LCCN **·** ISNI **·** SUDOC **·** BNE
 |